ખોડલધામ વિવાદને ઠારવા માટે નરેશ-પરેશ પટેલ દ્વારા સંયુક્ત પત્રકાર પરિષદ યોજવામાં આવી ત્યારે પણ બને વચ્ચેનું અંતર સ્પષ્ટ દેખાઇ આવતું હતું. સંબોધન પહેલાં બંને વચ્ચેનો સંવાદ શ્રાવ્ય ભલે નહોતો પણ નહીં બોલાયેલા શબ્દો પણ સાંભળી શકાય એવા હતા. પરિસ્થિતિને વકરાવવા માટે બંને પક્ષ સળખા જવાબદાર છે પણ હજી ભૂલનો અહેસાસ કોઇને થયો હોય એવું લાગતું નથી. આગ ઉપર ધૂળ વાળી દેવામાં આવી છે. પણ લાલચોળ અંગારાઓ અંદર હજી ધૂંધવે છે એ બંનેના ચહેરા પર દેખાતા હતા.